Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 688

6. évfolyam 18 óra Fejlesztési feladatok A tanítás, a hagyományok elmélyítése legyen élményszerû! A zenehallgatás – mi több, egy népdalkör munkájában való részvétel – meghatározó mûvészeti élményt ad. Hasonlóképpen a különbözõ néptáncok filmen vagy élõ elõadásban történõ megfigyelése, illetve egy nép- tánccsoportban való részvétel a szép feladatokon túl komoly értékek elsajátítását jelenti. Egyre több lehetõséget kell teremteni arra, hogy aktív tagjai legyenek a tanulók népi játékokat, kézmûves foglalkozásokat, honismereti tevékenységet felvállaló köröknek. Akár aktív, akár passzív szemlélõje a tanuló a hagyományokat ápoló csoportoknak, fel kell ismernie a magyar népi kultúra sokszínûségét és közös vonásait. Mindezeket konkrét példán, lehetõleg a hozzá legközelebb esõ földrajzi és népmûvészeti környezet bemutatásával dolgozza fel!

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes